OpenLLM-France/wikimedia huggingface dataset:
# Rho Cygni

Rho Cygni (ρ Cyg / 73 Cygni / HD 205435) Cygnus konstelazioko izar bat da, +4,00 itxurazko magnitudekoa. Ohiko izen arruntik ez duen arren, izar hau, ζ Cygni eta beste gertuko izar ilunago batzuekin batera Txinan Chay Foo (gurdi biltegia) bezala ezagutzen zen. Gure Eguzki-sistematik 124 argi urtera dago.
Rho Cygni G8III espektro motako erraldoi hori bat da, 5078 Kelvineko tenperatura efektiboarekin, beste iturri batzuk bere tenperatura apur bat altuagoa dela, 5114 eta 5125 kelvin artekoa dela dioten arren. Capella (α Aurigae)ko izarrik dizdiratsuenaren edo Vindemiatrix (ε Virginis)en antzekoa, hauek baino argitasun gutxiagokoa da, bere argitasuna gure eguzkiarena baino 40 aldiz handiagoa delarik. Bere diametroa gure eguzkiarena baino 9,7 aldiz handiagoa da, zenbaki hau linboaren iluntzeak, 1,82 arku segundu, zuzendutako bere diametro angeluarraren neurketa zuzenetik lortua. Bere ardatzaren inguruan 4,26 kilometro segunduko proiektatutako errotazio abiadurarekin biratzen du.
Rho Cygniren metaltasuna gure eguzkiarena baino txikiagoa da hidrogenoarenarekiko bere burdin edukia gure eguzkiarenaren %66 eta %79 artekoa delarik. Bere masa gure eguzkiarenaren 2,3 aldiz handiagoa da, eta bere estimatutako adina 710 eta 1060 milioi urte bitartekoa da.

## Kanpo estekak

* Datuak: Q3305615
# Rhizosthenes

Rhizosthenes Lecithoceridae familiako tximeleta genero bat da. Bere espezie tipoa Rhizosthenes falciformis da.

## Espezieak

| Espeziea | Irudia | Egoera |
| Rhizosthenes falciformis | | daturik gabe |

## Kanpo estekak

* Datuak: Q18522090
# Rhizopus

Rhizopus Zygomycota taldean sailkatzen den onddo mota bat da. Onddoak, orokorrean, hiru talde nagusitan sailka daitezke, morfologiari dagokionez: legamiak (onddo zelulabakarrak), lizunak (hifa izeneko filamentuak dituztenak) eta perretxikoak (gorputz fruitu-emaile handiak dituztenak, kapela itxurakoak, askotan jan egiten direnak). Rhizopus onddoa lizunen taldean sailkatzen da, hifa luzeak baititu.
Onddo hauek habitat desberdinetan bizi dira: lurzoruan, hondatzen ari diren ogi, fruta eta landareetan, animalien gorotzetan, etab.
Era asexualean eta sexualean ugaltzen dira, bi ugalketa mota horiek txandakatuz. Era asexualean endosporak sortzen dituzte, esporangio izeneko egituretan. Era sexualean onddoaren bi hifa ezberdinak elkartzen dira, zigospora izeneko esporak sortuz. Zigosporak heltzen direnean espora asexualak ekoizten dituzte, airearen bidez barraiatzen direnak onddo mizelio berriak eratuz.
Rhizopus-en esporangioak ilunak izan ohi dira. Columela izeneko egitura baten muturrean daude, substratuari finkatzen dena errizoideen bidez (ikus irudia).
Rhizopus nigricans ogiaren lizuna da, ogi hezean agertu ohi dena elikagai hori hondatzen denean. Onddo hori erabilera industriala du kortisonaren ekoizpenean. Onddoak erreakzio kimiko espezifikoa burutzen du, kortisonaren aitzindari baten hidroxilazioa, hain zuzen ere. Aldaketa kimiko horri bioeraldaketa deritzo, mikroorganismo batek eragiten duelako. Bioeraldaketa horri esker, prozesu industrialetan kortisona molekula erraz lortzen da, botika gisa erabiltzen dena hantura prozesuei aurre egiteko.
Rhizopus batzuk landareen patogenoak dira, eta beste batzuk giza patogenoak. Azken hauek zigomikosi izeneko gaitza eragiten dute, batez ere immunitate-sistema ahulduta duten pertsonengan.

## Kanpo estekak

* Datuak: Q134258
* Multimedia: Rhizopus / Q134258
* Espezieak: Rhizopus
# Rho Virginis

Rho Virginis (ρ Vir / 30 Virginis / HD 110411 / HR 4828) Virgo konstelazioko izar bat da, +4,87ko itxurazko magnitudea duena. Gaur egun izen arruntik ez duen arren, Txinan Kew Heang izena jasotzen zuen, "estatuko bederatzi ofizialak", non izar txikiago batzuk ere gehitzen ziren. Gure eguzki-sistematik 120 argi-urteko distantziara dago.
Rho Virginis sekuentzia nagusiko izar zuri bat da, A0V espektro motakoa. Bere erradioa gure eguzkiarena baino %55 handiagoa da, eta hau baino %23 argitsuagoa da. Gutxienez 154 kilometro segunduko errotazio abiadura du. Izar kimikoki berezi bat da, bere azaleko tenperatura ezezaguna delarik, kontsultatutako iturriaren arabera 8800 eta 9056 kelvin artekoa delarik. Delta Scuti motako izar aldakorra, bere dizdiran 0,02 magnitudeko bariazio bat erakusten du. Eguzkia baino gazteagoa da, soilik 10 milioi urte izan ditzakeelarik. Era berean, Lambda Bootis izar deritzen talde txikiko kide da, hauen izaera gaur egun oraindik ondo ezagutzen ez delarik.
Banda azpimilimetrikoan eta infragorri hurbilean eginiko behaketek Rho Virginisen inguruan disko zirkumestelar baten presentzia agerian utzi dute. Diskoak, 37 unitate astronomikoko erradioa duena, 90 kelvineko tenperatura du.

## Kanpo estekak

* Datuak: Q3020619
# Saint-Martin-aux-Champs

Saint-Martin-aux-Champs Frantziako udalerria da, Marne departamenduan dagoena, Ekialde Handia eskualdean. 2013an 92 biztanle zituen.

## Demografia
### Biztanleria

2007an Saint-Martin-aux-Champs udalerrian erroldatutako biztanleak 92 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 39 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 40 etxeak ziren eta 1apartamentu bat zen. 39 etxebizitza nagusietatik 30 bere jabearen bizilekua ziren eta 9 alokairuan okupaturik zeuden; 7 etxek hitu gela zituzten, 13 etxek lau zituzten eta 19 etxek bost zituzten. 38 etxek euren parking plaza propioa zuten azpian. 15 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Martin-aux-Champs udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 8 | 60-64 | 8 |
| 4 | 55-59 | 4 |
| 8 | 50-54 | 0 |
| 8 | 45-49 | 8 |
| 0 | 40-44 | 8 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 61 ziren, horien artean 48 aktiboak ziren eta 13 inaktiboak ziren. 48 pertsona aktiboetatik 44 lanean zeuden (23 gizon eta 21 emakume) eta 4 langabezian zeuden (1 gizon eta 3 emakume). 13 pertsona inaktiboetatik 8 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 zerbitzu enpresa zen.
2000. urtean Saint-Martin-aux-Champs udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1221115
* Multimedia: Saint-Martin-aux-Champs / Q1221115
# Ribagorzako Konderria

Ribagorzako Konderria (latinez: Comitatus Ripacurtiae; katalanez: Comtat de Ribagorça; aragoieraz: Condato de Ribagorza) Esera eta Isabena ibaien arteko lurraldeetan eta Noguera Ribagorzana ibaiaren arroan zegoen frankoen markako konderri txikia zen.

## Historia

Karlomagnok zuzendutako konkistan, Gilen I.a Tolosakoak Pallars eta Ribagortzako eskualdeak okupatu zituen eta pagi moduan bereganatu zituen. 833an Aznar Galindo, Urgell eta Cerdanyako kondeak konderriak konkistatu zituen, eta konderriak mantendu zituen 844an Fredol Tolosakoak bota arte.
872an, bertoko Ramon I.a Pallars-Ribagorzakoa baskoiak independentzia berreskuratu zuen eta inguruko estatuekin harremanetan hasi zen konderria sendotzeko: horrela 905ean Antso Gartzeitz bere loba Iruñeko errege izateko estatuko kolpean hartu zuen parte eta Banu Qasiekin ere harremanetan hasi zen. Horrela hasi zen Ribagortzako kondeen leinua:
* Ramon I.a Pallars-Ribagorzakoa (872–920)
* Bernardo Unifredo (920–950/955)
* Ramon II.a Ribagorzakoa (950/955–970)
* Unifredo Ribagorzakoa (970–979)
* Arnau Ribagorzakoa (979–990)
* Isarn Ribagorzakoa (990–1003)
* Tota Ribagorzakoa (1003–1011)
* Gilen Ribagorzakoa (1011–1017)
1017an kondea oinordekorik gabe hil eta 1018an Antso III.a Nagusiak konderria okupatu zuen, Munia Gaztelakoa Ramon II Ribagorzakoaren aitzakiarekin. 1035ean, Gonzalo I.a Ribagorzakoak hartu zuen. Hau hil ondoren, Ramiro I.a Aragoikoa Sobrarbe eta Aragoiko konderriekin batera Aragoiko Erresuma sortu zuen.
1322an, Jaime II.a Aragoikoak konderria bere semeari eman zion. Horrela konde berriak sortu ziren:
* Piarres IV.a Ribagorzakoa (1322–1381)
* Alfontso IV.a Ribagorzakoa (1381–1412)
* Alfontso V.a Ribagorzakoa (1412–1425)
* Alfontso VI.a Ribagorzakoa (1469–1485)
* Joanes II.a Ribagorzakoa (1485–1512)
* Alfontso VII.a Ribagorzakoa (1512–1533)
* Martin I.a Ribagorzakoa (1533–1565) eta (1573–1581)
* Joanes Alfontso I.a Ribagorzakoa (1565–1573)
* Fernando II.a Ribagorzakoa (1581–1592)
* Frantzisko I.a Ribagorzakoa (1592–1598)
Filipe II.a erregea zela, guda zibila hasi zen bertokoek erregearen menpe eta ez jaunen menpe egon nahi zutelako. Guda bukatu eta erregeak konderria desegin zuen.

## Erreferentziak

* ↑ 154. araua: Europako eskualde historiko-politiko nagusiak. euskaltzaindia.eus (Noiz kontsultatua: 2020-1-23).

## Kanpo estekak

* Datuak: Q1297894
# Ribagorzako tronpa

Ribagorzako tronpa (aragoiera eta gaztelaniaz Trompa de Ribagorza) bi mingain dituen haize instrumentu bat da eta bere izenak ongi adierazten duen bezala, jatorria Aragoiko Ribagorza eskualdean du, bereziki Graus udalerrian jo ohi da. Musika tresna honen berreskuratzailea Mariano Pascual izan zen, honek berreskurapen hau egiteko XIX. mendearen amaieraldera Caserras del Castillo eta Ekialdeko Behe Ribagorzan jo ohi ziren eta Graus udalerrian gordetzen diren musika tresna antzekoetan oinarritu zen.

## Ikus gainera

* Botoko gaita
* Ttun-ttun
* Txistu
* Dultzaina

## Kanpo estekak

* Graus eta Behe Ribargorzako gaitaren berreskuratzea. Oboe herrikoia.
* Datuak: Q3571222
# Ribamontán al Monte

Ribamontán al Monte Kantabriako udalerria da. 2005ean 1.997 biztanle zituen eta 42,34 km²-ko azalera du.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 2.132 | 2.111 | 2.273 | 2.552 | 2.771 | 2.873 | 2.514 | 2.358 | 2.144 | 2.141 | 1.991 | 2.117 |

## Ikus, gainera

* Kantabriako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1602418
* Multimedia: Ribamontán al Monte / Q1602418
# Ribas de Sil

Ribas de Sil Galiziako Lugo probintziako udalerri espainiarra da. Quirogako eskualdean dago. San Clodio udalerriaren hiriburua da, hainbat zubietarako bateratua, Quirogara,horietako bat burdin zubia da (Galizieraz Ponte de Ferro). Jarduera ekonomiko nagusiak nekazaritza, abeltzaintza eta meatzaritza dira(Rairos inguruan harrobi bat dago). Turismoarentzat azpimarragarria izan arren, Ribeira Sacra hurbiltasuna dela eta.

## Biztanleria

2016ko biztanleria: 992 pertsona INEren arabera.

## Kokapena

Ribas de Sil udalerria mugatzen du iparraldean Quirogarekin (Lugo probintzian),Sil ibaiaren bereizten du eta hegoaldean Orense probintziarekin,mendebaldean Monforte de Lemos eta Pobra de Brollon-ekin. Sil ibaia San Clodioen Sequeiros urtegira igaro baino lehenago gordetzen da.

## Hondartza Fluviala

Ribas de Sil ezaguna da ibaiaren hondartzagatik, Galiziako onenetakoa.

## Komunikazioak
### Trenbidea

Adifeko trenbidea zeharkatzen du udalerriak, San Clodio erdian dagoen geltokia, San Clodio-Quiroga geltokia. Geltoki honek Bartzelona, Bilbo, Leon, Madril, Ponferrada, Monforte de Lemos, Orense eta Vigo zerbitzuak eskaintzen ditu.

### Autobusa

Autobus geltokia Quiroga inguruko herrixkan dago. Udan autobus bat bilbora joaten da astero.

### Errepideak

N-120 errepideak Rairos eta Nogueira zeharkatzen ditu.
LU-P-5303 errepidea Castro Caldelas joaten da.

## Parrokiak

* Torbeo (Santa María)
* Nogueira (Nosa Señora das Neves)
* Peites (San Martiño)
* Piñeira (San Cristovo)
* Rairos (Santa Lucía)
* Ribas de Sil (San Clodio)
* Soutordei (Santiago)

## Ikus, gainera

* Lugoko udalerrien zerrenda

## Kanpo estekak

* (Galizieraz) Webgune ofiziala.
* Datuak: Q387385
* Multimedia: Ribas de Sil / Q387385
# Ribas do Rio Pardo

Ribas do Rio Pardo Brasilgo udalerri bat da, Mato Grosso do Sul estatuan kokatua. 23.150 biztanle ditu 17.308,805 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q691658
* Multimedia: Ribas do Rio Pardo / Q691658
# Ribamar Fiquene

Ribamar Fiquene Brasilgo udalerri bat da, Maranhão estatuan kokatua. 7.420 biztanle ditu 750,553 km²ko eremuan.

## Ikus, gainera

* Maranhão

## Kanpo estekak

* Datuak: Q2012967
* Multimedia: Ribamar Fiquene / Q2012967
# Ribamontán al Mar

Ribamontán al Mar Kantabriako udalerria da. 2009ko urtarrilaren 1eko erroldaren arabera herriak 4.408 biztanle zituen eta 37,09 km²-ko azalera du.

## Herriak

* Carriazo (herriburua)
* Castanedo
* Galizano
* Langre
* Loredo
* Somo
* Suesa

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 1.607 | 1.575 | 1.916 | 2.257 | 2.515 | 2.612 | 2.381 | 2.188 | 2.323 | 2.787 | 3.551 | 4.408 |

## Ikus, gainera

* Kantabriako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q616847
* Multimedia: Ribamontán al Mar / Q616847
# Ribarrouy

Ribarrouy (okzitanieraz Rivarroi) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q858856
* Multimedia: Ribarrouy / Q858856
# Ribas de Campos

Ribas de Campos Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 181 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1918820
* Multimedia: Ribas de Campos / Q1918820
# Saint-Pierre-d'Albigny kantonamendua

Saint-Pierre-d'Albigny kantonamendua Frantziako kantonamendu bat da. Savoia departamenduan dago, Auvernia-Rodano-Alpeak eskualdean. Guztira 26 udalerri ditu eta Saint-Pierre-d'Albigny da bere hiriburua.

## Kanpo estekak

* Datuak: Q1727296
# Rifreddo

Rifreddo Italiako udalerri bat da. Cuneoko probintzian kokatuta dago, Piemonte eskualdean. 1.039 biztanle ditu, 6,84 kilometro koadroko azaleran banatuta.

## Mugakideak

Rifreddok honako udalerri hauekin egiten du muga:
Envie Gambasca Revello Sanfront

## Kanpo estekak

* Datuak: Q20401
* Multimedia: Rifreddo / Q20401
# Rifter

Rifter taldea, 2006ko apirilean sortu zen Iruñean (Nafarroa) doinu indartsuak jorratzeko asmoz. Taldea osatzen duten lau taldekideak, talde ezberdinetakoak ziren, baina elkartu, eta musika gogorra jotzen hasi ziren Metal, Rock eta Funky doinuekin uztartuz.

## Taldekideak

* Arkaitz Zudaire - Gitarra eta ahotsa
* Manex Azkona - Gitarra
* Mikel Viguria - Bajua
* Asier Zudaire - Bateria

## Diskografia

* Rifter (MusikHerria, 2009)

## Kanpo estekak

* Datuak: Q12266587
* Rifter taldearen myspacea
# Rifu

Japoniako Miyagi prefekturako udalerria da. 2020ko ekainaren 1ean 36.014 biztanle zituen eta 800 biztanleko km²-ko biztanle dentsitatea 13.568 etxetan. Bere azalera osoa 44,89 km²-koa da. Rifu bere nashi udareengatik da ezaguna. Azkenaldian, nashi udareekin egindako ardoa eta gozokiak garatu dira herrian.

## Geografia
### Inguruko udalerriak

* Miyagi prefektura
** Sendai
** Tagajō
** Shiogama
** Tomiya
** Ōsato
** Taiwa
** Matsushima
Japoniako erroldako datuen arabera Rifuko biztanleria hazi egin da azken urteotan.
| Zentsoaren urtea | Biztanleria |
| 1920 | 4,718 |
| 1930 | 5,211 |
| 1940 | 5,598 |
| 1950 | 7,764 |
| 1960 | 7,927 |
| 1970 | 8,031 |
| 1980 | 11,201 |
| 1990 | 16,321 |
| 2000 | 29,848 |
| 2010 | 33,944 |
| 2015 | 35.835 |

## Erreferentziak

* ↑ Rifu Town official statistics Orri honetako testu zati batzuk japoniar idazkerarekin idatzita daude. Euskarri eleaniztun egokirik gabe, galdera ikurrak ikusiko dituzu kanji edo kana karaktereen ordez.
* ↑ Rifu population statistics
* Datuak: Q1202986
* Multimedia: Rifu, Miyagi / Q1202986
# Rifton (New York)

Rifton Ameriketako Estatu Batuetako erroldak esleitutako leku bat da. Ulster konderrian dago, New York estatuan. 481 biztanle ditu, 3,044473 kilometro koadroko azaleran banatuta.

## Ikus, gainera

* Ulster konderria

## Kanpo estekak

* Datuak: Q3460136
# Rifkin's Festival

Rifkin's Festival (euskaraz: «Rifkinen Zinemaldia»), 2020ko Woody Allen estatubatuar zinema zuzendariaren komedia erromantiko film bat da. Gina Gershon, Christoph Waltz, Elena Anaya, Louis Garrel, Sergi López eta Wallace Shawn aktoreek antzezten ari dira.
2019ko uztailaren 10etik abuztuaren 16ra Donostia eta Pasai Donibanen filmatu zen. 2020ko Donostiako Zinemaldiko inaugurazioko filma izan zen.

## Argumentua

Oharra: Atal honek istorio osoa edo amaiera argitzen du.
Filmak Donostia Zinemaldira doan bikote ezkondu estatubatuar baten istorioa kontatzen du. Senar-emazteak liluratuta geratuko dira zinema-jaialdiarekin eta Espainiaren edertasun eta xarmarekin, baita zinemaren munduaren fantasiarekin ere. Emazteak affaire bat izango du zinema-zuzendari frantziar nabarmen batekin eta senarra hirian bizi den emakume polit batekin maiteminduko da. Funtsean, komedia erromantiko bat da.

## Aktoreak

* Gina Gershon: Sue
* Wallace Shawn: Mort Rifkin
* Christoph Waltz: Heriotza
* Elena Anaya: Jo Rojas
* Louis Garrel: Philippe
* Sergi López: Paco
* Damian Chapa
* Bobby Slayton: Ogden
* Douglas McGrath
* Ken Appledorn
* Richard Kind
* Enrique Arce
* Nicolás Montoya
* Rick Zingale
* Manu Fullola
* Elena Sanz
* Yan Tual
* Luz Cipriota
* Natalia Dicenta
* Karina Kolokolchykova
* Iñigo Etxebeste
* John Sehil
* Georgina Amorós

## Erreferentziak

* ↑ «Woody Allenen lehen eguna» Noticias de Gipuzkoa 2019/07/11.
* 1 2 «RIFKIN'S FESTIVAL - SAIL OFIZIALA - Inaugurazioa Lehiaketatik kanpo» Donostiako Zinemaldia.

## Kanpo estekak

* Datuak: Q65552643
# Rifle (Colorado)

Rifle Coloradoko hiri bat da. Garfield konderrian kokatua dago. 2010ean 9.172 biztanle zituen, 17,9755 kilometro koadrotan banatuta.

## Ikus, gainera

* Garfield konderria

## Kanpo estekak

* Datuak: Q2273536
* Multimedia: Rifle, Colorado / Q2273536
# Salon-de-Provence-1 kantonamendua

Salon-de-Provence-1 kantonamendua Frantziako kantonamendu bat da. Rodanoren Ahoak departamenduan dago, Proventza-Alpeak-Kosta Urdina eskualdean. Guztira 15 udalerri ditu eta Salon-de-Provence da bere hiriburua.

## Kanpo estekak

* Datuak: Q17623257
# Salon-de-Provence-2 kantonamendua

Salon-de-Provence-2 kantonamendua Frantziako kantonamendu bat da. Rodanoren Ahoak departamenduan dago, Proventza-Alpeak-Kosta Urdina eskualdean. Guztira 4 udalerri ditu eta Salon-de-Provence da bere hiriburua.

## Kanpo estekak

* Datuak: Q17623259
# Salon (Paris)

Salona (frantsesez: Salon), edo gutxitan Parisko Salona (frantsesez: Salon de Paris), 1667an hasi zen Parisko Arte Ederren Akademiako arte erakusketa ofiziala izan zen. 1748 eta 1890 artean, dudarik gabe, Mendebaldeko munduko urteroko edo bi urteko ekitaldirik handiena izan zen. 1761eko Salonean, hogeita hamahiru margolek, bederatzi eskultorek eta hamaika grabatzailek lagundu zuten. 1881etik aurrera, Société des Artistes Français erakundeak kudeatu zuen.

## Jatorria

1667an, Frantziako arte-mezenasgo errege-erakundea, Pintura eta Eskultura Errege Akademia (Arte Ederren Akademiaren saila), bere lehen arte erakusketa erdi publikoa egin zuen Salon Carré-n. Salonaren hasierako ardatza Arte Ederren Akademiako graduatu berrien lanak erakustea izan zen, Mazarin Kardinalak, Frantziako ministro nagusiak, 1648an sortu zuena. Parisko Saloneko erakusketa ezinbestekoa zen edozein artistak Frantzian arrakasta lortzeko hurrengo 200 urteetan gutxienez. Saloneko erakusketak errege faborearen seinale izan zuen.
1725ean, Salona ospatu zen Louvreko jauregian, Salon edo Parisko Salon izenez ezagutzen zenean. 1737an, 1737ko abuztuaren 18tik 1737ko irailaren 5era arte Louvreko Areto Nagusian egin ziren erakusketak publiko egin ziren. Hasieran urtero egiten ziren, eta gero bi urtean behin, urte bakoitietan. San Luis jai egunean (abuztuaren 25ean) hasten ziren eta aste batzuk irauten zuten. Behin ohikoa eta publikoa egin ondoren, Salonaren egoera "inoiz ez zen zalantzan jarri". 1748an saritutako artisten epaimahaia aurkeztu zen. Ordutik aurrera, Salonaren eragina eztabaidaezina izan zen.

## Erreferentziak

* ↑ «Salon French art exhibition» britannica.com.
* ↑ «Salon French art exhibition» britannica.com."Salon French art exhibition". britannica.com. Retrieved 14 June 2015.
* ↑ Berger, Robert W. Public Access to Art in Paris: A Documentary History from the Middle Ages to 1800, p. 171.
* ↑ Crow, 1987

## Kanpo estekak

* Parisko saloien kronograma
* Harriet Griffiths eta Alister Mill, Salon artisten datu-basea, 1827-1850 (salonartists.org)
* Catalog illustré du Salon, 1879 – 1913 . Gallica, Frantziako Biblioteka Nazionala
* Datuak: Q262478
* Multimedia: Salon de peinture et de sculpture / Q262478
# Salon des Refusés

Salon des Refusés, (frantsesez: Ukatuen Saloia) historikoki 1863an egin zen Pariseko Saloiaren erakusketan epaitegia kanpoan utzi zituen lanen erakusketa da.
Berez, saloi horien antolaketa aurretik ezagutzen zen, 1830tik, baina 1863koak eskandaluaren maila lortu zuen. Urte horretan artista askok haren protesta eman zuten ezagutzera zeren eta epaitegi zorrotz batek 3.000 lan baino gehiago erakusketa ofizialetik kanpo utzi baitzituen (aurkeztu zirenak 5.000 baino gehiago izan ziren). Protestaren aurrean Napoleon III.a enperadoreak errefusatutako artistek Saloi ofizialaren ondoan beste erakusketa antolatzeko. Gaur egun salon des refusés hitzarekin edozein erakusketatik kanpo gelditu diren lan batzuen erakusketari esaten zaio.

## Historia

1863ko Salon des Refusés horretan margolan ospetsu asko erakutsi ziren, besteak beste, James McNeill Whistlerren The White Girl edo Edouard Maneten Le Déjeuner sur l'herbe. Publikoaren erantzuna, orokorrean, lan horietaz trufatzea eta barre egitea izan zen. Arrazoia lan asko eta asko oso berritzaileak zirela garai hartan. Baina, beste aldetik, kritikaren sektore batek abangoardiaren margolaritzaz interesatu zen, modu batez espresio berriak onartuz. Manetek eraginda inpresionistek 1874an Saloi ofizialetatik kanpo beste Salon des Refusés antolatu zuten. Urte horretatik aurrera, antzeko erakusketak antolatu ziren: 1875an eta 1886an. Paraleloki, Saloi ofiziala maldan behera joan zen.

## Galeria

* James McNeill Whistlerren The White Girl 1862

## Erreferentziak

* ↑ http://www.larousse.fr/encyclopedie/peinture/salon/154248
* ↑ http://www.visual-arts-cork.com/history-of-art/salon-des-refuses.htm

## Ikus, gainera

* Abangoardia

## Kanpo estekak

* Datuak: Q1137688